<b>וי"א שלכך הקדים הברכה קודם למעשה,</b> שהרי כל הברכות היו ברוך האיש אשר לא יעשה פסל ומסכה וא"כ כל שעה הוא קם בלא יעשה שאם אתה אומר שמא יעשה לאחר זמן א"כ אין לדבר סוף ואימתי תחול הברכה, ומסכים זה לדעת האומרים כל האומר על מנת כאומר מעכשיו דמי <small>(קידושין ח.)</small> ומלת אשר תשמעו היינו על מנת אשר תשמעו, והוא מורה על הקדמת השכר למעשה וכה"א <small>(תהלים קה מה)</small> ויתן להם ארצות גוים ועמל לאומים יירשו, בעבור ישמרו חקיו. ובסמוך יתבאר מלת אשר, בדרך אחר.

